Publication: Magyar Közlöny
Issue: MK-2009-94 (Year: 2009, Number: 94)
Era: 2004-2010
Section: A Természettudomány tantárgy kerettanterve a közoktatásról szóló 1993. évi LXXIX. törvényben (a továbbiakban: közoktatási törvény) meghatározott tartalommal és az
Paragraph Index: 1338

5. Tanulási környezet, számítógéppel segített tanulás A kerettantervben tervezett tanulásszervezés fokozottan igényli a gazdag tanulási környezet kialakítását. A szociális interakciókon alapuló tudásépítés mellett fontos a valós természeti és társadalmi környezettel való kapcsolat. A csoportmunkát, konstruálást szolgáló munkakörnyezet mellett jelentĘs szerepe van az információkhoz való hozzáférésnek, a tudásépítést és megosztást lehetĘvé tevĘ eszközöknek. A tanulás nem egy tankönyvbĘl, hanem a valós és virtuális környezet összes információforrását felhasználva történik. A nyomtatott és az elektronikus média bĘségesen szállítja az információkat, de ezek beillesztése a tanulási folyamatba csak megfelelĘ tervezéssel lehetséges. A tanár aktív szerepvállalása ebben nélkülözhetetlen. A tanulási idĘ és a helyszín megválasztása is szabadabban történhet, több idĘt szánva egy-egy projektmunkára, vagy múzeumok, üzemek látogatására, a természetbe való kirándulásra. A természettudományok tanulásában alapvetĘ a megfigyelések, kísérletek, mérések szerepe. A kerettantervet alkalmazni kívánó iskoláknak rendelkezniük kell megfelelĘen felszerelt laboratóriummal, amelyben (amelyekben) rendelkezésre állnak a fizikai, kémiai és biológiai kísérleti eszközök, anyagok, mód van ezek biztonságos használatára, tárolására. Mindezek a feltételek együtt is kialakíthatók, nem (feltétlenül) szükséges a szaktárgyi laboratóriumokra való megosztás. CélszerĦ, ha a kísérleti munka csoportban is végezhetĘ, pl. a munkahelyek szigetszerĦ kialakításával. Az információs társadalom technológiáinak (IST) alkalmazása a tanulási környezet jóval hatékonyabb kialakítását teszi lehetĘvé. A digitális információforrások bĘsége egyben felveti az információ minĘségének kérdését is. A szövegek, képek, animációk és filmek könnyen elérhetĘk akár a keresĘprogramokkal, akár valamely tudástár felhasználásával. A Sulinet Digitális Tudásbázis rendszerezett tananyagai kiválóan használhatók önálló vagy csoportos tanulás során is. Az animációk és filmek a gyerekek képzeletvilágát jobban megragadják, segítségükkel érthetĘbbé tehetjük a kevésbé látható, elvontabb problémákat is. Fontos szerepet kap az IST az együttmĦködĘ tanulási formákban is. A számítógéppel segített kollaboratív tanulás alkalmas virtuális csoportok kialakítására, vagy a tanórán végzett munka otthoni környezetben való folytatására. Ezzel a módszerrel a segítĘ értékelés is hatékony támogatást kaphat.

Source: https://magyarkozlony.hu/hivatalos-lapok/1da5ff764db5b0e3b593d492a91e22232f127516/dokumentumok/44ce1dfcdad225b378e99baad23a0b604f520ad0/letoltes